An sake samun bullar Ebola a Congo - Afrika - RFI
Daga Michael Kuduson wanda aka wallafa 16-08-2019 Wanda aka canza zuwa 16-08-2019 A 20:07
Jami'en kiwon laiya yayin allurar rigakafin cutar a garin Goma na Jamhuriyar Dimokaradiyyar Congo REUTERS/Djaffer Sabiti
Mahukunta a Jamhuriyar Dimokuradiyyar Congo, sun ce mutane biyu sun kamu cutar Ebola a yankin Kudancin Kivu, wanda shi ne karo na farko da aka samu wadanda ke dauke da kwayoyin wannan cuta, yayin da tuni daya ya mutu.
Mataimakin sakataren yada labarai a fadar shugaban kasar ta Congo Giscard Koussema, wanda kuma mamba ne a kwamitin yaki da wannan annoba a kasar, ya tabbatar da wannan al’amari, inda ya ce wata mata da kuma danta da suka fito daga garin Beni ne a arewacin Kivu suka kamu da cutar.
Ya ce a halin da ake ciki,jami’an kiwon lafiya sun killace wannan yanki, sannan ana ci gaba da aikin tantance wadanda suka yi cudanya da wadannan mutane biyu.
Yanzu haka daya daga cikin wadanda suka kamu da cutar wanda ke raye, na karkashin kulawar jami’an kiwon lafiya.
To sai dai birin Bukavu mai tazarar kilomita 500 daga inda aka samu bullar annobar yana fuskantar barazana, amma dai ana ci gaba da sa-ido sosai dangane da jama’ar da ke shiga yankin na Kudancin Kivu
An kara samun wadanda suka kamu da …
Ana gab da samar da maganin warkar da …
Uganda za ta soma gwajin allurar …